15. ΝΟΜΟΘΕΤ. ΔΙΑΤΑΓΜΑ υπ’ αριθ. 1749 της 2/15 Σεπτ. 1942 Περί τροποποιήσεως του περί υποθηκών νόμου. ΄Αρθρον μόνον.-1.Δια πάσαν αίτησιν προς τα  Υποθηκοφυλακεία Αθηνών και Πειραιώς  υποβαλλομένην παρ’ οιουδήποτε, πλην μόνον του  Δημοσίου, και αφορώσαν την έκδοσιν  Σελ. 502 πιστοποιητικού, καταβάλλεται προσθέτως πέραν των νενομισμένων τελών και δικαιωμάτων ποσόν δραχ. 200, διατιθέμενον εις αποζημίωσιν των υπέρ τας κεκανονισμένας ώρας εργαζομένων υπαλλήλων των υποθηκοφυλακείων τούτων. 2.Αι ώραι της προσθέτου ταύτης εργασίας και η σύνθεσις των εργαζομένων συνεργείων ορίζεται καθ’ έκαστον μήνα δια πράξεως του Υπουργού της Δικαιοσύνης, προτάσει του αρμοδίου διευθυντού υποβαλλομένη δέκα ημέρας προ της λήξεως του προηγουμένου μηνός. 3.Η διανομή του εισπραττομένου ποσού μεταξύ των εργασθέντων υπαλλήλων γίγνεται δια πράξεως του Υπουργού της Δικαιοσύνης, προτάσει του αρμοδίου Διευθυντού, υποβαλλομένη εντός πέντε ημερών από της λήξεως εκάστου μηνός, αναλόγως της ποιοτικής και ποσοτικής εργασίας εκάστου μετέχοντος του συνεργείου υπαλλήλου. 4.Δι’ αποφάσεως του Υπουργού της Δικαιοσύνης, δημοσιευομένης εις την Εφημερίδα της Κυβερνήσεως, δύναται να αυξομειώται το εν εδ. 1 του παρόντος οριζόμενον ποσόν ή και να παύη η καταβολή αυτού. Η ισχύς του παρόντος άρχεται μετά δέκα ημέρας από της δημοσιεύσεως αυτού εις την Εφημερίδα της Κυβερνήσεως. Δια του άρθρ. 5 του Ν. 851/1943 παύει λειτουργούν το ως άνω προβλεπόμενον συνεργείον, δυνάμενον να τεθή εκ νέου εν λειτουργία δι’ υπουργικής αποφάσεως (κατωτ. αριθ. 20). 